Järgnev saade on valminud tänu J.Meyer'i sõprade-partnerite toele.
Üksnes Jumala armastus parandab meie haavatud hinge.
Tema puudutus annab meile julguse ja enesekindluse,
sest teame, et meid armastatakse täiuslikult
ja seda täiuslikult kõikvõimsa Jumala poolt.
IGAPÄEVAELU RÕÕMUD
Lähedane ja intiimne osadus.
Johannese evangeeliumis on kirjas,
et Püha Vaim toob meid lähedasse suhtesse Temaga.
Suhe Isa, Poja ja Püha Vaimuga
peaks olema miski, mis kinnitab meid usklikena Kristuses.
Me tunneme Jumalat ja Tema tunneb meid.
Oleme lähedases suhtes universumi Loojaga.
Ta hoolib igast meie elu pisidetalist.
Ta elab meis püsivalt nagu kodus.
Kui paremaks võib asi minna?
Imeline.
Te ei soovi sellest ilma jääda.
Ära ela emotsioonidest ajendatult, vaid juhindu eesmärgist.
Ole eesmärgikindel inimene!
Sea selleks kindel aeg.
Tee oma elus inventuuri
ning eemalda kõik, mis ei kanna vilja.
Sa pead sellest vabanema.
Ehk see vihastab mõningaid, kuid seleta neile asjaolu:
"Mul peab olema aeg Jumalaga, sest tahan olla vaimselt normaalne.
Olen parem sõber ja inimene, kui Jumal on minu elus esikohal.
Selle toimimiseks peab miski kaduma.
Ma ei soovi, et vihastad, kuid olen enda otsuse teinud."
Ela eesmärgikindlalt!
Mitte kõik ei jõua mäe tippu, kuid ma tahan, et te jõuaksite.
Minagi tahan seda.
Ütlesin möödunud õhtul, et tõe rääkimine ja aeg Jumalaga
sillutavad tee, et saada Temaga lähedane osadus.
Aja võtmine ja tõde.
Ole Jumalaga aus ja ära salatse.
Tahan teid julgustada Jumalaga aja võtmisel
Tema armastuse omaksvõtmist või joomist.
Üksnes Jumala armastus tervendab meie haavatud hinge.
Tema puudutus annab meile julguse ja enesekindluse,
sest teame, et meid armastatakse täiuslikult
ja seda täiuslikult kõikvõimsa Jumala poolt.
Ta muudab meid täiesti enneolematul viisil.
Mis on kõikide inimeste igatsus?
Olla armastatud, imetletud ning vastu võetud.
Jumal ei saa sind armastama rohkem
kui Ta seda praegu teeb.
Tema armastus ei sõltu sinu headest tegudest,
kuid Tema armastuse mõistmisel hakkad tegema rohkem head
kui sa hetkel ettegi kujutad.
Me reageerime Jumala armastusele positiivselt.
Me ei pea kartma,
et kui me eksime, siis kaotame Jumala armastuse.
Ta armastus on tingimusteta.
See ei sõltu minu tegudest või tegemata jätmisest.
Jumal on armastus ja Ta saab meid vaid armastada.
Võin teile tõestada kirjakoht kirjakoha järgi,
et Jumal ei armasta meid, sest oleme head, vaid Tema on hea.
Ta armastab meid, sest Tema on lõpuni hea.
Vaatame roomlastele 8. ptk.
Kuidas võib mind vaimses sõjapidamises aidata
Jumala armastuse õppimine ja Temaga aja veetmine?
Seda seetõttu, et Kurat hakkab sind kartma.
Vaenlasele meeldib,
kui oleme ebakindlad, arad ja tagasihoidlikud.
Ta saab energiat selle nägemisest.
Jumala armastuse tundmine teeb sind palves julgeks.
Roomlastele 8:35.
"Kes võib meid lahutada Kristuse armastusest?
Kas viletsus või ahistus või tagakiusamine või nälg
või alastiolek või hädaoht või mõõk?"
Kui sinu elus on rasked ajad,
kus juhtub isegi ebaõiglaselt traagilisi sündmuseid,
siis ära kunagi ütle: "Jumal, kas Sa ei armastagi mind?"
Meie probleemid ei ole tõend Jumala armastuse puudumisest.
Milles on siis probleem?
See on hoopis teine teema, millel ma hetkel peatuda ei saa.
Kui avastasin 22 aastat tagasi, et mul oli rinnavähk,
siis õpetas Jumal mulle suud kinni hoidma
ja seda seni kui olin läbinud operatsiooni,
et teada, kas siirdeid on minu kehas mujalgi.
Selle keskel pidin veenduma, et Jumal armastab mind.
Ma usaldan Sind, Jumal.
Tean, et Sa pöörad selle heaks.
Jumal on hea ning Ta armastab mind.
Ära lase enda kannatustel eraldada sind Jumala armastusest.
Ära lase ahastusel eraldada sind Jumala armastusest.
Sinu elus on kõige olulisem teada, et oled armastatud Jumala poolt.
Täiuslik armastus.
Johannese 15:9.
Lõpetame enne roomlastega.
"Kes võib meid lahutada Kristuse armastusest?
Kas viletsus või ahistus või tagakiusamine
või nälg või alastiolek või hädaoht või mõõk?
Nagu on kirjutatud: "Sinu pärast surmatakse meid kogu päeva,
meid koheldakse nagu tapalambaid."
Armastan seda kirjakohta.
Põhiliselt räägib see,
et kuigi sa ei tundu väliselt võiduka kristlasena,
kellel on imeline suhe Jumalaga.
Kui sinu elus on probleem, siis näib et oled kui lammas,
keda viiakse tapamajja, kuid järgmises salmis on kirjas:
"Kuid selles kõiges me saame
täieliku võidu tema läbi, kes meid on armastanud."
Probleemide puudumine ei tee sind võitjaks.
Sind teeb võitjaks teadmine, et vaatamata kõigele
oled alati Jumala poolt täiuslikult armastatud.
Seda isegi kõige ebaõnnestunumatel päevadel.
Jumal armastab sind siiski.
Ta küll noomib sind, kuid Ta armastus ei muutu.
Teate isegi, et te ei lakka enda lapsi armastamast.
Johannese 13:23.
Vaadake seda kohta hoolega.
"Üks ta jüngritest, see, keda Jeesus armastas."
Loeme Johannese raamatut, kus ta kirjutab iseendast.
Ta räägib iseendast.
Kõikidest evangeeliumitest kirjutas ta just seda.
"Üks ta jüngritest, see, keda Jeesus armastas,
(kellest Ta tundis rõõmu ning keda Ta väärtustas)
oli tema kõrval lauas."
Ma tean, mida Peetrus mõtles.
"Ära hakka jälle pihta.
Aja ennast püsti. Meil on paljut vaja teha."
Üks ta jüngritest, keda Jeesus armastas.
Johannese 19:26.
"Kui nüüd Jeesus nägi risti kõrval seismas
oma ema ja jüngrit, keda ta armastas.."
Johannes kirjutab,
nagu oleks ta ainus, keda Jeesus armastab.
See jünger, keda Jeesus armastas.
Mina tean, et Jumal armastab kõiki samaväärselt.
Usun samuti isiklikult,
et olen Tema silmatera, Ta tunneb minust rõõmu.
Ta ütleb seda ka kõikidele, küsimus on, kas julged seda uskuda.
Sa oled Jumala silmatera.
Kui Jumal läheb sisseoste tegema, siis valib Ta just sinu.
Täiuslik.
Mulle meeldib kirjakoht,
kus öeldakse, et Ta kaitseb meid kui oma silma pupilli.
Mis juhtub, kui miski lendab Sinu silma?
Silmalaug sulgub koheselt.
See on kaitserefleks, et kaitsta meie silma pupilli.
Jumal kaitseb meid sellisel viisil.
Mul ei tulnud see hästi välja, kuid saite mõttele pihta.
Johannese 20:2.
"Ta jooksis siis ja tuli Siimon Peetruse
ja selle teise jüngri juurde, keda Jeesus (hellalt) armastas.."
Ma olen küll julge, kui ei julgeks seda nii kirja panna.
Kujutage ette, kui mu raamat algaks lausega:
"Mina olen jünger, keda Jeesus armastab."
Kui olete seda 4-5 korda lugenud,
viskaksite teose nurka, mõteldes, kui ennasttäis ma olen.
Mingil viisil oli Johannesel lähedane, kaunis ja teeskluseta
suhe Jumalaga ning ta ei häbenenud seda.
Olge nüüd, teiegi ei pea häbenema, et teil on lähedane suhe Jumalaga.
See teeb teid rohkem mehelikumaks või naiselikumaks.
Tahad olla tõeline mees või naine?
Oma lähedast suhet Jumalaga.
Vaatame Johannese 21:20.
"Peetrus pöördus ja nägi kaasa tulemas jüngrit,
keda Jeesus armastas.."
See lugu läheb edasi lugedes veel naljakamaks.
Loeme siis edasi.
"Peetrus pöördus ja nägi kaasa tulemas jüngrit,
keda Jeesus armastas, kes ka õhtusöömaajal
oli nõjatunud tema rinnale ja küsinud: "Issand, kes on su äraandja?"
"Teda nähes ütles Peetrus nüüd Jeesusele:
"Issand, aga kuidas on temaga?"
Eelnevates salmides oli Jeesus rääkinud Peetrusele,
et ta saab surema märtrina ja olema raske tagakiusu all.
Kohe pärast selle kuulmist küsis Peetrus:
"Mis saab juhtuma.."
"Mis juhtub jüngriga, keda Sa armastad?"
Hea teada, et Peetrus oli inimene nagu meiegi.
Kõik need jüngrid olid inimesed.
Täpselt nagu meiegi.
Mitte täiuslikud vaid inimlikud.
Peame vaatama Efeslastele 3. ptk.
Täpsemalt 16. salmi.
Sellega läheb paar minutit, kuid püüdke järge hoida.
"et ta teile oma kirkuse rikkust mööda
annaks väge saada tema Vaimu läbi tugevaks seesmise inimese poolest
(Püha Vaim paiknemas sinu isiksuse ja olemuse sügavaimas kohas)."
Püha Vaim elab sinus.
Ta täidab sinu sisemuse.
"et Kristus usu kaudu.."
Kuidas mõista seda armastust?
See pole tunne vaid sügav usk.
Kui paljud kogevad enda vaimus, vaatamata käesolevatele olukordadele,
et kui räägin Jumala armastusest, siis miski sinus nõustub sellega?
Me teame, et see on õige,
seega sa ei saa juhinduda enda mõtetest või tunnetest.
"et Kristus usu kaudu elaks (püsiks ja teeks selle enda koduks)
teie südameis ning te oleksite juurdunud ja kinnitatud armastuses,
et te suudaksite koos kõigi pühadega
(Jumala võitud, kes on kogenud Tema armastust) tunnetada."
Alguses teadvusta ning siis hakka armastust tundma.
Kui märkad oma elus pisidetaile,
milles Jumal on tegev, siis koged rohkem armastust.
Neid võib olla igasuguseid.
Lihtsad pisidetailid.
Peame neid märkama, teadvustama ning seda Jumala tööd väärtustama.
"milline on armastuse laius ja pikkus ja sügavus ja kõrgus,
ning ära tunda (isiklikult praktilise kogemuse kaudu)
Kristuse armastust, mis ületab iga tunnetuse
(pinnapealse teadmise, mida pole praktiseeritud).."
Pange nüüd tähele.
"et te oleksite (kogu olemuses) täidetud Jumala kogu täiusega
(kogedes külluslikult Tema ligiolu ning muutuda kehaks,
mis on täidetud ja üleujutatud Jumala enesega.)
Oh sa!
Kuhu võib lähedane suhe meid viia?
Võrdleksin seda nii, et oleme kui nahk ümber Jeesuse.
Keha, mis on püha ja täidetud Jumala endaga.
Tööriist Issanda käes.
Ta võib kasutada sinu suud, mõistust, käsi, jalgu ja sõnu,
et jõuda kadunuteni selles maailmas.
Johannese 6. ptk.
Tahan teile täna õpetada midagi armulauast.
Johannese 6:35.
Johannese 6 on üks vaimustav peatükk.
Nimetan seda muutvaks kirjakohaks.
Seda lugedes teeme otsuse minna lapseeast küpsesse meheikka.
Selles punktis muutub meie soov vaid saada,
nagu see oli kadunud poja loos, palveks, et Ta muudaks meid.
Selles punktis ei otsi me Tema kätt vaid Tema palet.
Keegi ei saa seda ise teha.
Näitan teile midagi, mis hämmastas mind korralikult.
"Jeesus ütles neile: "Mina olen eluleib."
Tollal oli leivas kõik, mida ellujäämiseks vaja.
Leib on kui metafoor, mis kinnitab, et Kristuses on kõik.
Tema on eluleib.
"Kes minu juurde tuleb, see ei nälgi iialgi,
ja kes minusse usub, see ei janune enam iialgi."
See aga ei tähenda, et sa pole füüsilises näljas või janune.
Öeldu tähendab, et oled nii rahul, et teeb Vaenlase sinu elus kui relvituks.
Mida?
Piiblis on kirjas, et kui oled täielikus rahus ega igatse midagi,
siis mida saab Kurat sulle teha, kui ütled: "Olen Jumalas rahul."
Muidugi on minulgi soove, kuid avastasin enda jaoks,
et võin nendeta elada, kuid ma ei või Jumalata olla.
Kui mul on Jumal olemas, siis mul läheb asi korda.
Vaatame Johannese 6:48.
"Mina olen eluleib (otsest elu andev leib).
Teie esiisad sõid kõrbes mannat, ja surid."
Mida see tähendab?
Nad nägid imesid.
Punane meri lahknes.
Vesi tuli kivist välja.
Mannat sadas igal hommikul.
Tulesammas valgustas öösel ning pilv päeval.
Sa mõtled imedest?
Kui saaksin kõigest enda ime
või kui näeksin Sind tegevat midagi märkimisväärset,
siis mul oleks sind nii lihtne uskuda.
Ega ikka ei ole küll.
Need inimesed olid ühed isepäisemad ja uskmatumad isikud,
kuigi nad olid näinud kõike, mida tavainimene igatseks näha.
Me ei pea tingimata imesid nägema.
Me peame nägema Jeesust.
Saame Teda näha usu silmade läbi.
Jeesus ütles, et juutide esivanemad
nägid imesid, kuid nad surid sealsamas viletsuses.
Üksnes Tema on eluleib.
Me vajame üksnes Teda.
Mitte seda, mida Ta saaks sinu jaoks teha.
Ta soovib sulle anda paljut,
kuid selle taotlemine ei peaks olema meie eesmärk.
Otsige Teda ja las Ta teeb, mis on parim just sulle.
Johannese 6:51.
"Mina olen taevast alla tulnud elav leib.
Kui keegi sööb seda leiba, siis ta elab igavesti;
ja leib, mille mina annan, on minu liha; ma annan selle maailma elu eest.
Sellest tõusis juutide keskel suur tüli.
Nad küsisid: ''Kuidas saab tema anda meile süüa oma liha?''
Hüppame 54. salmi.
"Kes minu liha sööb ning minu verd joob,
sellel on igavene elu ja mina äratan ta üles viimsel päeval."
Kas teadsite, et nende salmide alusel süüdistati algkristlasi kannibalismis?
Nad lihtsalt ei mõistnud.
Kui seda ei vaadata vaimselt, siis kõlab see hullumeelselt.
Jeesus andis meile enda keha ning nimetas selle elavaks leivaks.
Ta andis meile enda vere ning kutsus selle tõeliseks joogiks.
Ta ütles, et teeksime seda Tema mälestuseks korduvalt.
Kui me võtame osa armulauast,
siis pole see rituaal, millel pole mingit püsivat mõtet.
Sellega mälestame Tema surma kuni Ta tuleb siia teist korda.
Palume ka pattude andestust ning me keha tervendamist.
Enne seda peame uurima, kas meil on midagi varjatut kellegi vastu.
Usun, et sellega armulaud ei piirdu.
Peagi räägime sellest.
Salm 57.
"Nii nagu elav Isa minu on läkitanud
ja mina elan Isa (tõttu) läbi,
nii elab ka see, kes mind sööb, minu läbi
(kes iganes võtab mind kui täisväärtuslikku toitu)."
Ta ei rääkinud, et saame Tema antust toidetud,
vaid saame toidetud Tema läbi.
Tahan, et te seda mõistaksite.
Räägitu ei tähenda, et Jumal ei tahaks sulle midagi anda.
Ta teab sinu kohta kõike ning ta rahuldab need vajadused.
Ta armastab sind.
Siiski peaksime otsima Teda, mitte mingit asja.
Peaksime otsima andjat, sest kink tuleb koos andjaga.
Teate, mis?
Otsime Jumala esitlust või siis väe avaldusi,
kuid peame otsima Tema ligiolu.
"See ongi leib, mis on alla tulnud taevast.
See ei ole niisugune leib, mida teie esiisad sõid, ja surid.
Aga kes seda leiba sööb, elab igavesti.''
Hüppame 60. salmi.
"Siis paljud tema jüngrid ütlesid seda kuuldes:
"See sõna on ränk (solvav ja talumatu sõnum),
kes suudab seda kuulda? (kes tahaks midagi sellist kuulda?)"
Kui küsiksin teilt, kas armastate Jumalat nii palju,
et olete valmis Teda teenima iga päev,
andes Talle kogu enda elu, kui Ta ei annaks, mida igatsed?
Täpselt nii.
Ta sai pihta.
Kohe loen ka Piiblist seda.
Mida te siis teeksite?
Paar inimest nõustusid koheselt, kuid peagi läksid juba teises suunas.
Kuuldu oli liiga ränk.
"Me ei peaks midagi sellist kuulama!"
66. salm.
"Seepeale lahkusid paljud ta jüngritest tema juurest
(naasesid enda vana tegevuse juurde)
ega käinud enam koos temaga."
Tõesti kurb vaatepilt.
Kas te võtate mind enda elavaks leivaks ja joogiks?
Kas te usaldate, et Tema teeb sulle parimat?
Kas sa otsid Tema palet, mitte üksnes Tema kätt?
Kas sa armastad Teda sellepärast, kes Ta on?
Mõned keeldusid, sest see oli liiga raske.
See on liiga ränk.
"Arvasin, et teed mind õnnelikuks."
"Arvasin, et annad mulle kõike, mida ma eales tahan."
"Arvasin, et kõik hakkab ülesmäge minema."
Paulus ütles, et on õppinud olema rahul.
Olgu vaesus või rikkus - ta usaldas Jumalat.
Kas keegi tunneb öeldu sügavust?
Ma tunnen seda enda kõhus.
"Siis ütles Jeesus neile kaheteistkümnele:
"Kas teiegi tahate ära minna?" Siimon Peetrus vastas talle:
''Issand, kelle juurde me peaksime minema?''
Sinul on igavese elu sõnad."
Nad siis nõustusid teadmatusega ning otsustasid lihtsalt järgida.
Nad teadsid, et miski muu ei tööta,
seega pole mõtet millegi vana juurde naasta.
"Järgneme Sulle kõikjal."
"Võib-olla see ei ole meeldiv, kuid me otsustame seda teha."
Sa oled minu ja mina olen Sinu.
Armulaual teen järgnevat.
Ma võtan seda kodus regulaarselt.
Ma ei tea, kuidas sina seda teed, ehk tahad, et keegi annab selle sulle.
Usun, et selle pidamine pole kui kindel rituaal.
Kuna reisin tihti, siis võtan armulauda kodus.
Lisaks Piiblis mainitule teen ma järgnevat.
Ma uurin eneses toimuvat,
palun, et Ta andestaks mulle ja palun füüsilise tervise taastumist.
Ütlen: "Jeesus, meenutan, et Sinu ihu murti minu pärast.
Jumal, olen selle eest nii tänulik.
Nii tänulik, mida oled mulle teinud."
Kui ma võtan leiva, mis sümboliseerib Sinu liha.
Ma teadvustan, et Sina oled minu elav leib.
Ma suudan paljuta olla, kuid ma ei suuda Sinuta olla.
Ma meenutan ka Sinu uue lepingu verd.
Oh, kui imeline leping on see.
Oleme usu läbi Sinu ees õiged.
Sa armastad meid täiuslikult.
Andestad kõik patud, kui me tunnistame need Sulle.
Vankumatu leping, mida keegi teine ei saa muuta.
Selle pitseriks on Sinu veri.
Kui ma joon seda nüüd, siis olgu see mulle elav jook.
Kui ma joon ja söön Sinust, siis olen täielikult rahul."
Usun kogu südamest, et selleks olemegi kristlased.
Me ei saa Jumalat võtta kui mingit müstilist jõuluvana,
kes aitab meie soovidenimekirjal täituda.
Sul on lepingujärgne suhe ja verega ostetud osadus
universumi Jumalaga, kes armastab sind piiritult.
Mida lähedasem on sinu osadus Temaga,
seda vähem pead võitlema lahinguid, sest Tema võitleb neid sinu eest.
Usun, et enamus tahab, et Jumal oleks esimesel kohal.
Võib-olla oled tegemas asju, mis takistavad sind selles.
Me kõik teeme seda.
Leia üles need asjad, mis sind takistavad.
Pane prioriteedid oma elus paika.
Pakume täna põnevat õpetust: "Las Jumal võitleb sinu lahinguid".
Selles on 4 CD-plaati ehk 4 tundi õpetust.
Kuidas lasta asjadest lahti ja siseneda Jumala rahusse?
Kujuta ette, kuidas saaksid keset suurt lahingut anda kõik
Jumalale üle ja nautida elu, sest Tema võitleb sinu lahinguid.
Sa ei taha sellest ilma jääda.
Handi üks endale ja sõbrale, kellel on elus raske periood.
Avasta, kuidas lähedus Jumalaga toob sinu ellu kestva võidu.
"Las Jumal võitleb su lahinguid"
Tellimiseks kasuta infot ekraanil.
Kas tead, kui väärtuslik Sa oled?
Kas välimus ei loegi?
Kas muretsed, et Jumal on sinu peale vihane?
Mis muutuks, kui teaksid, et sind ei hüljata eales?
Naised, olete Jumala meistriteosed.
Üritus toimus 2013. aastal.
Joyce Meyer'i teenistuse tehniline meeskond
on teinud suuri pingutusi, et sul oleks mitmeid uusi võimalusi.
Kas seda koodi proovisid? - Olen pea kõike proovinud.
Proovige ''command'',
siis ''obtion F8'',
''return'', ''tab'' ja lõpuks ''delete''.
Külasta hiljuti uuendatud Joyce Meyer'i kodulehte.
Ära unusta meid ka Facebookis või Twitteris jagada.
Oled meie organisatsioonile tähtsam kui sa võid arvata.
Hindame kõrgelt sinu toetust ning täname meie partnereid,
et on aidanud rajada seda üleilmset teenistust.
Koos saame aidata toidupuuduses olijaid,
riietada vaeseid ning viia evangeeliumi rahvastele.
Külasta meid juba täna aadressil www.joycemeyer.org,
et saata enda palvesoov või uurida meie tegevuste kohta.
Hakka meie partneriks,
et jagada üle maailma Kristuse armastust.
Tõlge: Mailis Mägi
Nähtud saade valmis tänu J. Meyer'i sõprade ja parterite toele.